โต้งลั่นกม.ภาษีที่ดินฯไม่ใช่นโยบายรัฐบาล
กิตติรัตน์ ติง กม.ภาษีที่ดินไม่ใช่นโยบายรัฐบาล สศค.เสนอปรับเพดานที่ดินเกษตรขึ้นเป็น 0.1% บ้าน 1 ล้านไม่เก็บ
11 ก.ย. 2555

กิตติรัตน์ ติง กม.ภาษีที่ดินไม่ใช่นโยบายรัฐบาล สศค.เสนอปรับเพดานที่ดินเกษตรขึ้นเป็น 0.1% บ้าน 1 ล้านไม่เก็บ
นายกิตติรัตน์ ณ ระนอง รองนายกรัฐมนตรี และ รมว.คลัง กล่าวว่า พ.ร.บ.ภาษีที่ดินและสิ่งปลูกสร้าง ไม่ใช่นโยบายของรัฐบาลที่แถลงต่อรัฐสภา แต่กระทรวงการคลังก็พร้อมผลักดัน แต่ขณะนี้มีหลายเรื่องที่ยังไม่ชัดเจน จึงมอบหมายให้สำนักงานเศรษฐกิจการคลัง (สศค.) ไปศึกษาให้รอบคอบและคงไม่สามารถเสร็จได้ภายในปี 2556
นายกิตติรัตน์ กล่าวว่า พ.ร.บ.ที่ดินและสิ่งปลูกสร้าง มีการเสนอให้กำหนดอัตราสูงสุดและต่ำสุดของภาษีที่จะเก็บกับผู้ใช้ จึงมีคำถามว่า ผู้ที่มีที่ดินปลูกบ้านเรือนไว้อาศัยที่ขณะนี้ไม่ต้องเสียภาษี หากต้องเสียภาษี 0.1% เหมาะสมหรือไม่ 
นายสมชัย สัจจพงษ์ ผู้อำนวยการ สศค. กล่าวว่า พ.ร.บ.ที่ดินและสิ่งปลูกสร้างที่กำลังปรับปรุง มีข้อเสนอให้ปรับเพิ่มเพดานให้สูงขึ้น โดยเพดานภาษีที่เสนอให้เก็บสูงขึ้น คือพื้นที่เกษตรกรรมขยายเป็น 0.1% จากเดิม 0.05% พื้นที่อื่นๆ ขยายเป็น 2% จากเดิม 0.5% ส่วนพื้นที่อยู่อาศัยเก็บคงเดิมที่ 0.1% โดยเก็บจริงในช่วงแรกไม่เกิน 0.01% แต่เปลี่ยนจากการกำหนดขนาดพื้นที่เป็นมูลค่า โดยราคาไม่เกิน 1 ล้านบาทไม่ต้องเสียภาษี พื้นที่ดิน|ที่ไม่ได้ทำประโยชน์ตามควรเก็บคงเดิมที่ 2%